ร้านอยู่เส้นหลังม. เลยประตูวิดวะขึ้นไปก่อนถึงร้านกาแล ที่จอดรถริมถนน แต่หาจอดไม่ยากค่ะ มาเพื่อลองก๋วยเตี๋ยวต้มยำแซ่บๆ เลย แต่ผิดคาด ก๋วยเตี๋ยวต้มยำร้านนี้ไม่ได้จัดจ้านแบบทั่วๆไป มีรสเปรี้ยวนำ แต่ไม่ใช่เปรี้ยวมะนาว คิดว่าน่าจะเป็นน้ำมะขามเปียก ตามด้วยรสเค็ม รสชาดกลมกล่อม นัวๆ แต่สำหรับเราไม่ค่อยถูกปากเท่าไหร่ ส่วนเครื่องเคียงลองสั่งยำเกี๊ยวกรอบ คาดหวังในความเผ็ดเปรี้ยวเช่นกัน แต่ไม่เลย น้ำยำเป็นหอมแดงเจียวน่าจะผัดกับน้ำมะขามเปียกจนงวด มีกลิ่นข่าอ่อน หมูสับประมาณนี้ รสจะมีกลิ่นเหมือนมะขามเปียกชัดเจน ส่วนตัวไม่ชอบอีกเช่นกัน ไว้ครั้งหน้าจะลองสั่งเมนูอื่นมาทานบ้างค่ะ